Oficiālais Vēstnesis L 062 , 04/03/1997 Lpp. 0041 - 0042



Komisijas Lēmums (1997. gada 17. februāris) par būvizstrādājumu atbilstības apliecināšanas procedūru saskaņā ar Padomes Direktīvas 89/106/EEK 20. panta 2. punktu attiecībā uz metāla enkurstiegrām betonam atviegloto sistēmu nostiprināšanai (Dokuments attiecas uz EEZ) (97/161/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes Direktīvu 89/106/EEK (1988. gada 21. decembris) par dalībvalstu normatīvo un administratīvo aktu tuvināšanu attiecībā uz būvizstrādājumiem [1], kas grozīta ar Direktīvu 93/68/EEK [2], un jo īpaši tās 13. panta 4. punktu, tā kā Komisijai atbilstoši 13. panta 3. punktam Direktīvā 89/106/EEK par ražojumu atbilstības atestāciju no divām procedūrām jāizvēlas “vismazāk apgrūtinošā procedūra, kas ir droša”; tā kā tas nozīmē, ka jālemj, vai attiecīgajam ražojumam vai ražojumu grupai ražošanas procesa kontroles sistēma, par kuru atbild izgatavotājs, ir nepieciešams un pietiekams nosacījums atbilstības atestācijai, vai ar atbilstību 13. panta 4. punktā minētajiem kritērijiem saistītu iemeslu dēļ jāiesaistās apstiprinātai sertifikācijas iestādei; tā kā 13. panta 4. punkts paredz, ka šādi noteikta procedūra jānorāda pilnvarojumos un tehniskajās specifikācijās; tā kā tādēļ vēlams noteikt ražojumu vai ražojumu grupas jēdzienu, ko lieto pilnvarojumos un tehniskajās specifikācijās; tā kā abas procedūras, kas paredzētas 13. panta 3. punktā, ir sīki aprakstītas Direktīvas 89/106/EEK III pielikumā; tā kā tādēļ skaidri jāprecizē metodes, ar kurām abas procedūras jāīsteno, ņemot vērā III pielikumu, attiecībā uz katru ražojumu vai ražojumu grupu, jo III pielikums dod priekšroku dažām sistēmām; tā kā procedūra, kas minēta 13. panta 3. punkta a) apakšpunktā, atbilst sistēmām, kuras norādītas pirmajā iespējā bez pastāvīgas uzraudzības un III pielikuma 2. punkta ii) apakšpunkta otrajā un trešajā iespējā, un procedūra, kas minēta 13. panta 3. punkta b) apakšpunktā, atbilst sistēmām, kuras norādītas III pielikuma 2. punkta i) apakšpunktā un III pielikuma 2. punkta ii) apakšpunkta pirmajā iespējā ar pastāvīgu uzraudzību; tā kā šajā lēmumā paredzētie pasākumi ir saskaņā ar Būvniecības pastāvīgās komitejas atzinumu, IR PIEŅĒMUSI ŠO LĒMUMU. 1. pants Šā lēmuma I pielikumā noteikto ražojumu atbilstību atestē ar procedūru, kurā papildus ražošanas procesa kontroles sistēmai, ko izmanto izgatavotājs, ražošanas kontroles vai paša ražojuma novērtēšanā un uzraudzībā iesaistīta apstiprināta sertifikācijas iestāde. 2. pants Atbilstības atestācijas procedūru, kas noteikta II pielikumā, norāda Eiropas tehnisko apstiprinājumu pamatnostādņu pilnvarojumos. 3. pants Šis lēmums ir adresēts dalībvalstīm. Briselē, 1997. gada 17. februārī Komisijas vārdā — Komisijas loceklis Martin bangemann [1] OV L 40, 11.2.1989., 12. lpp. [2] OV L 220, 30.8.1993., 1. lpp. -------------------------------------------------- I PIELIKUMS Metāla enkuršķiedras betonam atviegloto sistēmu nostiprināšanai – pielietošanai dublējošās sistēmās, kas paredzētas nostiprināšanai pie betona elementiem vai atbalstīšanai pret tiem, tādās kā viegli piekaramie griesti, kā arī instalācija. -------------------------------------------------- II PIELIKUMS RAŽOJUMU GRUPA Metāla enkuršķiedras betonam atviegloto sistēmu nostiprināšanai (1/1) Atbilstības atestācijas sistēmas Attiecībā uz turpmāk norādītajiem ražojumiem un to paredzēto pielietošanu Eiropas tehniskā apstiprinājuma organizācijai (EOTA) attiecīgajā Eiropas tehniskā apstiprinājuma pamatnostādnē jāprecizē šādas atbilstības atestācijas sistēmas Otrā sistēma 2 +. Sk. Direktīvas 89/106/EEK III pielikuma 2. punkta ii) apakšpunktu, pirmo iespēju, kur apstiprinātas iestādes uzdevums ir ražošanas procesa kontroles sertifikācija, pamatojoties uz uzņēmuma un ražošanas procesa kontroles sākotnējo pārbaudi, kā arī nepārtrauktu ražošanas procesa kontroles uzraudzību, novērtēšanu un apstiprināšanu Ražojums(-i) | Paredzētais(-ie) pielietojums(-i) | Rādītājs(-i) vai grupa(-as) | Atbilstības atestācijas sistēma(-as) | Metāla enkurstiegras betonam (pielietošanai atvieglotos apstākļos) | pielietošanai dublējošās sistēmās, kas paredzētas nostiprināšanai pie betona elementiem vai atbalstīšanai pret tiem, tādās kā viegla svara piekaramie griesti, kā arī instalācija | | 2 + | Sistēmas specifikācijai jābūt tādai, lai to varētu īstenot pat tad, ja nav jānosaka atsevišķi efektivitātes rādītāji, jo vismaz vienai dalībvalstij vispār nav tiesiskas prasības attiecībā uz šādiem rādītājiem (sk. Direktīvas 89/106/EEK 2.1. pantu un attiecīgā gadījumā skaidrojošo dokumentu 1.2.3. noteikumu). Minētajos gadījumos šādu rādītāju pārbaudi nedrīkst piemērot izgatavotājam, ja tas šajā ziņā nevēlas ražojuma rādītājus uzrādīt. --------------------------------------------------